Държавен вестник, бр. 66, 2009 г., стр. 7

БРОЙ  66 	
Д Ъ Р Ж А В Е Н  В Е С Т Н И К 	
СТР.  7  
изводство, адвокатурата и обществеността по 
въпросите, свързани с движението на делата с 
особен обществен интерес;
7. осъществява взаимодействие с компетент­
ните държавни органи, както и с органите на 
адвокатурата по повод движението на делата, 
като при констатирани нарушения ги уведомява;
8. прави предложения пред ВСС за законо­
дателни промени и организационни мерки за 
преодоляване на факторите, водещи до забавяне 
на делата с висок обществен интерес.
Раздел II 
Заседания на Висшия съдебен съвет 
Чл. 30. (1) Висшият съдебен съвет приема 
своите актове на заседания. 
(2) Заседанията на ВСС са публични, с из­
ключение на заседанията по чл. 33, ал. 4 ЗСВ. 
(3) Заседанията на ВСС се свикват от 
председателстващия, а когато той отсъства от 
представляващия ВСС.
(4) Заседанията на ВСС се провеждат в 
сградата му. 
(5) По решение на ВСС заседанията могат 
да се провеждат и в друго населено място или 
друга сграда. 
Чл. 31. (1) Членовете на ВСС се уведомяват 
за датата и часа на провеждане на заседанието, 
за проекта на дневен ред, като материалите за 
заседанието им се предоставят най-малко три 
дни преди него. 
(2) Заседания на ВСС може да се насрочват 
и чрез уведомяване на членовете му на пред­
ходното заседание. 
Чл. 32. (1) Заседание на ВСС се провежда, 
ако присъстват повече от половината от чле­
новете му. 
(2) Министърът на правосъдието организира и 
ръководи провеждането на заседанията на ВСС. 
(3) Когато министърът на правосъдието 
отсъства, заседанията се председателстват от 
представляващия ВСС, а когато и той отсъства 
от член на ВСС по старшинство. 
(4) В случаите по ал.  3 министърът на 
правосъдието предварително уведомява за­
местващия го, за да организира провеждането 
на заседанието. В тези случаи на заседанието 
може да присъства определен от министъра 
заместник-министър. 
Чл. 33. (1) Висшият съдебен съвет провежда 
редовни заседания по предложен от председа­
телстващия ВСС дневен ред. 
(2) Проектът на дневен ред за заседанията 
се изготвя от главния секретар. 
Чл. 34. (1) Въпроси за разглеждане в засе­
дание на ВСС могат да се внасят от неговите 
членове. 
(2) Органите на съдебната власт и минис­
търът на правосъдието внасят въпроси за раз­
глеждане съобразно правомощията си. 
(3) Главният секретар може да внася въпроси, 
които са от неговата компетентност. 
Чл. 35. (1) Висшият съдебен съвет разглежда 
материали, внесени в администрацията на ВСС. 
(2) Комисиите към ВСС и главният секретар 
носят отговорност за изготвените и внесени в 
заседание материали. 
(3) Координацията по подготовката на ма­
териалите за разглеждане на заседание на ВСС 
се осъществява от главния секретар. 
Чл. 36. (1) В началото на заседанието пред­
седателстващият ВСС предлага дневния ред, 
който се приема от ВСС. 
(2) Допълнителни въпроси могат да бъдат 
включени в приетия дневен ред само по реше­
ние на ВСС, прието с мнозинство повече от 
половината от присъстващите с явно гласуване. 
Чл. 37. (1) На заседанията на ВСС при об­
съждане и гласуване на решенията присъстват 
главният секретар и стенограф, а в случаите 
по чл. 32, ал. 3 ЗСВ и определен от министъра 
заместник-министър. 
(2) Главният инспектор от Инспектората 
към ВСС участва в заседанията на ВСС, но не 
участва в гласуването. 
(3) По решение на ВСС на заседанията могат 
да се изслушват и лица, които имат отношение 
към разглеждания въпрос. 
(4) Поканените да присъстват на заседанието 
могат да участват в дискусията и да предста­
вят справки по обсъжданите проблеми. Те се 
вписват в протокола от заседанието. 
Чл. 38. Решенията на ВСС се приемат с мно­
зинство повече от половината от присъстващите, 
с явно гласуване, освен когато Конституцията 
или Законът за съдебната власт изискват друго. 
Чл. 39. Член на ВСС няма право да участва в 
гласуването на решения, които се отнасят лично 
до него или до негов съпруг или роднина по 
права линия, по съребрена линия до четвърта 
степен и по сватовство до трета степен. 
Раздел III 
Оформяне на актовете на Висшия съдебен съвет 
Чл. 40. (1) При провеждане заседанията на 
ВСС се използва аудиозаписваща техника и се 
изготвя пълен и кратък стенографски протокол. 
(2) Пълният стенографски протокол се из­
готвя в срок пет работни дни след приключване 
на заседанието. Протоколът се подписва от 
председателстващия ВСС, който отговаря за 
достоверността му. 
(3) След приключване на заседанието в 
срок най-късно до края на следващия рабо­
тен ден се изготвя кратък вариант на пълния 
стенографски протокол, в който се отразяват 
всички приети решения. Краткият протокол 
се съгласува с главния секретар след подпис 
от стенографа/ите. Поправки на явни факти­
чески грешки в него могат да се правят само 
по решение на ВСС. 
(4) След подписването на пълния и краткия 
протокол могат да се правят само технически 
поправки след съгласуване с председателства­
щия и представляващия ВСС. 
(5) Пълният стенографски протокол, както 
и записаните аудионосители се съхраняват от 
главния секретар и се ползват само в сградата 
на ВСС. Сроковете за съхранение са посочени 
във Вътрешните правила за документооборота.